Drais bisa nglakokaké trobosan wigati, kang jebul dadi dhasar majuné sepedha jaman saiki. Karo Von Drais "hoby jaran" diotak-atik saéngga duwé mékanisme kemudi ing rodha pérangan ngarep. Panemon iku isih rupa sepédha rodha telu nangil durung ana pedhalé. Sepédha mau wis tau dianggo mlaku pisanan saka Mannheim tekan Schwetzinger Relaishaus rikala tanggal 12 Juni 1817. Isih ana ing taun kang padha dhèwekè nglakoni perjalanan kang kapindho, saka Gernsbach tumuju Baden lan kutha-kutha sanès. Karo njupuk tenaga gerak saka sikilé Von Drais bisa mlaku luwih rikat. Dhèwèké ngarani kendaraané iku Draisienne. Kedadéyan iki dhéwé diberitakaké ing koran lokal Jerman taun 1817. Taun 1839, Kirkpatrik Macmilla nambahaké batang penggerak kang nyambungaké rodha buri lan rodha ngarep Draisienne.